Itsenäisyyspäivänä Helsingissä Luokkaretki lähiöst linnaan -mielenosoitukseen osallistunut Suvi Auvinen perustelee mukanaoloaan luokkaerojen kasvulla. Auvinen ei kuitenkaan hyväksy sitä, että mielenosoittajat hajoittavat reitillään mitä tahansa. Kohteet täytyisi hänen mielestään valita huolella.

– Sabotaasi on yksi toiminnan muoto. Tietenkin minusta on valitettavaa, jos hajotetaan ihan mitä tahansa. Jonkun yksittäisen pienen perheyrityksen ikkunoiden hajottaminen on minusta täysin järjetöntä, hän sanoo.

Auvinen kertoo ymmärtävänsä, että mielenilmaukseen osallistuneita ihmisiä on suututtanut.

– Siellä oli esimerkiksi paljon lähiönuoria mukana. Ja he ovat halunneet purkaa sitten ihan hyvästä syystä johtuvaa ärtymystä, Auvinen katsoo.

Auvinen itse kertoo, ettei hän osallistunut mielenosoituksen yhteydessä tehtyihin vahingontekoihin.